GiliGold/VAD_KnessetCorpus huggingface dataset:
רוני בר-און: בסדר, אז נחריג.
גדעון סער: יש לך בקשה מסוימת מצד ועדה?
רוני בר-און: ועדת חינוך רוצה תשע ישיבות בפגרה.
גדעון סער: אל תיתן לה.
רוני בר-און: ומה תעשה עם ועדת החוקה?
רוני בר-און: קודם כל, ועדת חוקה, חוק ומשפט מלכתחילה היתה מבקשת רק להחריג את עניין הכנת החוקה.
רוני בר-און: אחר כך היא מבקשת החרגה לכל הנושאים שלה.
רוני בר-און: אבל גם חבר הכנסת יובל שטייניץ אותו דבר, וכולם אותו דבר.
דוד טל: ועדת החוץ והביטחון וועדת הכספים תמיד יושבות ללא הגבלה.
רוני בר-און: חוץ מזה, אני רוצה להזכיר לך שעל-פי דרישה של הממשלה, או דרישת שליש מחברי אותה ועדה, יושב-ראש הכנסת מזמן את הישיבה.
גדעון סער: אבל אתה לא רוצה לשים שום מגבלה, אדוני היושב-ראש?
רוני בר-און: אני מאוד רוצה.
רוני בר-און: אנחנו עושים את זה לפי דעתי פעם חמישית או שישית בכנסת הזאת - אתה ואני - ופעם חמישית או שישית בא אלינו כל אחד ומספר לנו כמה צריך להחריג ומבקש מכסה, ובסוף הקרקס נראה שהם לא מקיימים אפילו ישיבה אחת, אז אני לא אוהב לעשות את מלאכתי פלסתר.
רוני בר-און: אני הסכמתי לתת 5 ישיבות, הוא רצה להראות לכולם שהוא צריך 8, בסוף הוא קיים אחת.
רוני בר-און: הרי זה פארסה, אני לא מוכן להשתתף בקרקס הזה.
גדעון סער: אני חושב שצריך לקבוע מגבלה הגיונית.
רוני בר-און: 5 ישיבות זה מגבלה הגיונית?
גדעון סער: בעיני כן.
רוני בר-און: לכל הוועדות, בלי החרגה?
גדעון סער: האם יש ועדה מסוימת שמבקשת החרגה?
רשף חן: ועדת חוקה.
רוני בר-און: כולן.
רוני בר-און: ועדת חינוך רוצה 9 ישיבות; ועדת חוקה רוצה ללא הגבלת מספר; חוץ וביטחון - כיוון שבאמת אנחנו תחת איום של מלחמה מחר בבוקר, וצריך להסביר לצבא מה לעשות, איך להציב את הטנקים ואם נשתמש באווירונים כאלה או באחרים - בלי מגבלה.
רוני בר-און: וגם ועדת כספים.
גדעון סער: אבל זה לא רק ממשלה.
גדעון סער: אגיד לך מה קרה לחבר הכנסת ליצמן.
גדעון סער: חבר הכנסת ליצמן נכנס לתפקידו בעקבות ההסכמים להקמת הקואליציה החדשה בינואר.
גדעון סער: מאז, הוועדה שלו עסקה רק בשני נושאים ולא בשום דבר אחר - תקציב חוק ההסדרים וחוק פינוי-פיצוי.
גדעון סער: הצטבר חומר, כלומר זאת לא גחמה.
רשף חן: אני חושב שלא צריך לעשות פה הגבלות מיותרות.
רשף חן: אני חושב שאפשר לאפשר ליושבי-ראש הוועדות אם הם רוצים לקיים ישיבות - לקיים את הישיבות.
רשף חן: אפשר אולי לקבוע כלל שאם רוב חברי הוועדה מתנגדים, אזי לא יהיו ישיבות או לא יהיו הצבעות.
דוד טל: להיפך.
דוד טל: שליש יכולים לבקש.
רוני בר-און: אנחנו נציע כך.
רוני בר-און: אנחנו מטילים על ועדות הכנסת להמשיך בעבודתן בימי פגרת הפסח, אולם מספר הישיבות שוועדה כלשהי תקיים לא יעלה על 5, אלא אם כן יושב-ראש הכנסת יתיר ישיבה או ישיבות נוספות, על-פי סעיף 99(ב) לתקנון.
רוני בר-און: הגבלה זו לא תחול על ועדת החוץ והביטחון, ועדת הכספים וועדות החוקה, חוק ומשפט והחינוך, התרבות והספורט, לפי בקשתן המפורשת, עובר למתן החלטה זו.
רוני בר-און: תודה, אישרנו.
קולט אביטל: היתה אליך פנייה של יושב-ראש הכנסת להקים במקום ועדת משנה - - -
רוני בר-און: עוד לא ראיתי את הפנייה הזאת.
רוני בר-און: שמעתי שהיא הגיעה אתמול, עדיין לא הספקתי לעיין בה.
רוני בר-און: ישיבת ועדת הכנסת - ישיבה מס' 229.
רוני בר-און: על סדר-היום שלנו בקשה של יושב-ראש ועדת הכלכלה למזג, בהתאם להוראות סעיף 122 לתקנון, שתי הצעות חוק: אחת, מס' 65 מטעם הממשלה, והשנייה מס' 66, של חבר הכנסת ארדן, לתיקון פקודת התעבורה, שעניינן אחד בעצם.
רוני בר-און: הצעה אחת אושרה בקריאה ראשונה ביום י' בטבת, 20 בינואר 2005, והקודמת אושרה ב-15 בדצמבר 2004.
רוני בר-און: שתיהן נדונו באופן מאוחד בוועדת הכלכלה לצורך הכנתן לקריאה שנייה ושלישית.
רוני בר-און: מבוקש לאשר את המיזוג שלהן כדי שניתן יהיה להביא אותן כהצעת חוק אחת לקריאה שנייה ושלישית, דומני כבר מחר.
רוני בר-און: אתי בנדלר: כן.
רוני בר-און: האם את רוצה להוסיף?
רוני בר-און: אתי בנדלר: רק לומר שבתאריכים שצוינו במכתבו של היושב-ראש, והמתייחסים למועד שבו עברו הצעות החוק האלה בקריאה הראשונה, חלו שיבושים, כך שההצעה הראשונה הממשלתית עברה ב-14 בדצמבר בקריאה הראשונה, וההצעה השנייה ב-18 בינואר.
רוני בר-און: פרט לכך, הכל מדויק.
רוני בר-און: ניסיתי אתמול לקיים בעניין הזה משאל טלפוני כדי לא להטריד אתכם בימים הטרופים והמוטרפים האלה, אבל נאמר לי שזה לא תקין בעניין מהסוג הזה, לכן כינסתי אתכם.
רוני בר-און: הערות.
רוני בר-און: מי בעד לאשר את הבקשה, ירים את ידו.
רוני בר-און: ה צ ב ע ה בעד - 3 נגד - אין נמנעים - אין בקשת יושב-ראש ועדת הכלכלה למיזוג הצעות חוק לפי סעיף 122 לתקנון: הצעת חוק לתיקון פקודת התעבורה (מס' 65), התשס"ה-2005, והצעת חוק לתיקון פקודת התעבורה (מס' 66)(איסור שימוש ברכב), התשס"ה-2005, נתקבלה.
רוני בר-און: אישרנו את הבקשה פה אחד.
רוני בר-און: קביעת ממלא-מקום ליושב-ראש הכנסת בעת היעדרותו מן הארץ
רוני בר-און: אני שמח לבשר לכם שיושב-ראש הכנסת, חבר הכנסת ראובן ריבלין, ייעדר מן הארץ החל מיום חמישי, כ' באדר ב' התשס"ה, 31 במרס 2005, ועד יום שישי, ו' בניסן תשס"ה, 15 באפריל 2005.
רוני בר-און: הבקשה למנות את חבר הכנסת משה כחלון כממלא-מקום יושב-ראש הכנסת בעת היעדרותו מן הארץ, נתקבלה.
רוני בר-און: אישרנו גם את זה.
רוני בר-און: אני מאחל לכם המשך יום פורה בתלאותיכם היום.
רוני בר-און: ישיבת ועדת הכנסת מס' 230.
רוני בר-און: חבר הכנסת איציק כהן, תודה רבה שהתייצבת.
רוני בר-און: פנה אלי יושב-ראש הכנסת במכתב שזו לשונו: "תקופת כהונתו של קצין הכנסת, מר יצחק שד"ר, אשר החלה ביום 1 במרץ 2000 ונקבעה לחמש שנים הסתיימה זה לא כבר.
רוני בר-און: בהתאם להוראות סעיף 8(א) לחוק משכן הכנסת- - - יושב-ראש הכנסת, בהתייעצות עם הסגנים ובאישורה של ועדת הכנסת, ימנה את קצין הכנסת.
רוני בר-און: " לאחר שהוא שקל בעניין החליט כי יש מקום להאריך את תקופת כהונתו של קצין הכנסת לתקופה של שלוש שנים נוספות עם אפשרות להארכה נוספת לתקופה שלא תעלה על שנתיים.
רוני בר-און: בהתייעצות שקיים עם הסגנים ביום 28 במרץ תמכו הסגנים פה אחד בהארכת תקופת כהונתו של קצין הכנסת.
רוני בר-און: הוא כותב: "הנני פונה אליך על מנת שתביא את החלטתי לאישור ועדת הכנסת בהקדם האפשרי.
רוני בר-און: " האם מישהו מבקש להגיד משהו בעניין הזה?
רוני בר-און: ארבל אסטרחן, האם זה בהתאם לחוזה?
ארבל אסטרחן: זה בהתאם להוראות החוק.
רוני בר-און: בעד – פה אחד אושר להאריך את תקופת כהונתו של קצין הכנסת.
רוני בר-און: פה אחד אישרנו את הדברים, ככל שהדברים טעונים את אישורנו, ואנחנו מאחלים לקצין הכנסת המשך פעילות פורה ומוצלח.
רוני בר-און: אני מתכבד לפתוח ישיבת ועדת הכנסת, ישיבה מספר 233.
רוני בר-און: העניין השני הוא דיון ובחירה ולהמליץ בפני ועדת החינוך, התרבות והספורט על מינוי יושב ראש חדש לוועדה.
רוני בר-און: קיבלתי את פניית יושב ראש סיעת שינוי בכנסת, חבר הכנסת רשף חן.
רוני בר-און: עניין הפנייה שהוא מבקש, כי ועדת הכנסת תמליץ למליאת ועדת החינוך, התרבות והספורט לבחור בחבר הכנסת אברהם פורז כיושב-ראש הוועדה במקום חברת הכנסת מלי פולישוק-בלוך.
רוני בר-און: אתמול הודעתי במליאה כי חבר הכנסת פורז הוא חבר הוועדה במקום חברת הכנסת בלוך, והריני מציע לכם בזה לקבל החלטה לפיה אנחנו ממליצים לוועדת החינוך, התרבות והספורט, בהתאם להוראות סעיף 10א לתקנון הכנסת לבחור באברהם פורז כיושב ראש הוועדה.
רוני בר-און: הצעות אחרות – אין.
רוני בר-און: כולם בעד, אין נגד, אין נמנעים.
אברהם פורז: לא השתתפתי בהצבעה.
רוני בר-און: גם לא יכולת לשנות את תוצאותיה.
רוני בר-און: אני קובע פה אחד כי מחליטה ועדת הכנסת להמליץ בפני מליאת ועדת החינוך, התרבות והספורט למנות את חבר הכנסת אברהם פורז ליושב ראש הוועדה.
רוני בר-און: אנחנו נתאם מועד לטקס בוועדה.
אברהם פורז: זה כבר נקבע - ביום שני בשבוע הבא.
אברהם פורז: תודה על החברים שהביעו תמיכה.
צבי הנדל: אנחנו מפחדים שתחזור לממשלה, ונצטרך אותך.
רוני בר-און: אנחנו מאחלים לך שתמלא את המשימה לתפארת מדינת ישראל.
רוני בר-און: כחבר בכיר בוועדה אני מציע שהוועדה תסיים את מינוי ממלא מקום למהלך השבוע הזה – כי חברת הכנסת מלי פולישוק-בלוך איננה עוד חברת הוועדה.
אברהם פורז: אז אולי אני אהיה ממלא מקום עד יום שני הבא.
רשף חן: אי אפשר, היושב-ראש ממנה את ממלא המקום.
רוני בר-און: בלי סמכויות סטטוטוריות של יושב-ראש ועדה, הוא לא יכול למנות מישהו אד-הוק, אבל בישיבות הוועדה אפשר למנות מנהל לאותה ישיבה, ואין בעיה שאתה תעשה זאת, חבר הכנסת פורז.
ארבל אסטרחן: הפתרון הוא שעד יום שני לא יהיו ישיבות של הוועדה.
אברהם פורז: הדרך למנות ממלא מקום בוועדה היא בדיוק כמו שממנים יושב ראש.
רוני בר-און: אז שוועדת החינוך תוגיע את ראשה בעניין הזה.
רוני בר-און: בקשת חבר הכנסת חיים כץ להקדמת הדיון בהצעת חוק הגנת השכר (תיקון – דמי טיפול מקצועי-ארגוני מירבי), התשס"ה-2005
רוני בר-און: אנחנו עוברים לבקשת חבר הכנסת חיים כץ לפטור מחובת הנחה הצעת חוק הגנת השכר, פ/3525 שהונחה אתמול על שולחן הכנסת.
רוני בר-און: הממשלה מתנגדת למתן הפטור מחובת הנחה.
רוני בר-און: אין לה עמדה לגבי החוק, נאמר לי על ידי אריאלה קלעי ששחררתי אותה מהצורך לומר זאת.
רוני בר-און: למה המהירות?
חיים כץ: החוק הזה עדיין לא הוחל בפועל.
חיים כץ: בית נבחרי ההסתדרות אישר העלאה של הסכומים.
חיים כץ: האוצר פרסם העלאות של 30%.
חיים כץ: אני אסביר על מה אני מדבר: יש שני סוגי מסים בהסתדרות.
חיים כץ: דמי חבר – שהם היו 94 שקלים, והיה דמי טיפול או מס ארגון שהיו 73 שקלים.
חיים כץ: מזה שלוש או ארבע שנים המסים לא הועלו.
חיים כץ: מזה 3-4 שנים אין הסכמי שכר, להוציא חתימה על עידוד הצמיחה במשק שהוריד שכר לעובדים, לא הועלו מסים.
חיים כץ: המסים האלה צמודים לפעם וחצי השכר הממוצע במשק.
חיים כץ: לפני כחודשיים החליטו בבית נבחרי ההסתדרות להעלות את המסים.
חיים כץ: להעלות את דמי החבר ב-20%, גם את התקרה וגם המסים.
חיים כץ: את דמי החבר להעלות ב-20%, אני לא מלין על זה.
חיים כץ: מי שרוצה להיות חבר ולשלם 113 לחודש, או 1,356 שקלים לשנה בשביל להיות חבר במועדון האקסקלוסיבי של ההסתדרות – שישלם.
חיים כץ: אבל מי שלא רוצה להיות חבר ומשלם דמי טיפול או מס ארגון – 73 שקלים – העלו לו את זה לפי הודעת מדינת ישראל ב-30%, מ-73 שקלים ל-95 שקלים.
רוני בר-און: הצעת החוק שלך נועדה לתקן את זה.
חיים כץ: רק את דמי הטיפול.
חיים כץ: לא נוגע בדמי חבר.
איתן כבל: אדוני היושב ראש, אני לא רוצה להיכנס למהות הנושא, אולי אני עלול להסכים אפילו.
איתן כבל: זאת לא הנקודה.
איתן כבל: הנושא של בקשה לפטור מחובת הנחה, אם ממש לא עושים ברגע זה – אתה לא יכול.
איתן כבל: כך קרה לא פעם כשהגעתי לוועדה וביקשתי פטור מחובת הנחה ונדחיתי, ובחלק מהמקרים בצדק.
רוני בר-און: לא, בחלק מהמקרים גם נענית.
איתן כבל: כשלא, זה היה בצדק.
איתן כבל: במקרה הזה צריכה להיקבע עמדת ממשלה.
איתן כבל: אין שום סיבה בעולם שפתאום יהיה פטור מחובת הנחה.
רשף חן: אני מתפלא קצת על דבריו של חברי הטוב, איתן כבל.
רשף חן: שמענו כרגע שיש החלטה ולפי מה שנאמר לי כרגע, ההחלטה הזאת נכנסת לתוקף ומתחילים לגבות כסף בעוד חודש.
רשף חן: אם מישהו חושב שההחלטה לא בסדר – ואני חושב שהיא לחלוטין לא בסדר.
רשף חן: כפי שאמר חבר הכנסת כץ, זכותו של ארגון מקצועי לגבות כמה כסף שהוא רוצה, בשביל זה יש לו בית הנבחרים שלו.
רשף חן: הגבייה שאנחנו מדברים עליה היא לא מתוך החלטת החברים בארגון, אלא גביה שנובעת מתוך החלטה של בית הנבחרים הזה, שקבע בחוק שיגבו את הכסף.
רשף חן: הוא הסמיך את ארגון העובדים, הוא חשב שאפשר לסמוך עליו, שלא ינצל את כוחו לרעה.
רשף חן: על פניו נראה שיש פה ניצול לרעה של כוח.
רשף חן: אני לא יודע שהמחירים במדינת ישראל עלו ב-30% ב-3 השנים האחרונות.
רוני בר-און: חוץ משכר חברי הכנסת.
רשף חן: אני לא יודע שהשכר במשק הישראלי עלה ב-30% ב-3 השנים האחרונות.
רשף חן: נראה לי שיש פה מעשה חמור מאוד ואם לא נתערב בדחיפות, עכשיו ונפסיק אותו, יהיה עוול גדול לאזרחי מדינת ישראל.
מיכאל גורלובסקי: החוק מצוין.
מיכאל גורלובסקי: הוא עושה תיקון במצב הארכאי הסובייטי בחוק הזה.
מיכאל גורלובסקי: החוק הזה ראוי להעביר אותו כמה שיותר דחוף.
רוני בר-און: לפני ההצבעה – בפתח הדיון שכחתי להביע בפני חבר הכנסת חיים כץ באופן פורמלי תנחומי הוועדה, כל אחד עשה זאת בנפרד, על מותה של אמו.
רוני בר-און: חלק מאתנו השתתף בהלוויה, חלק ביקר.
רוני בר-און: אנחנו יודעים מה גדול האובדן.
רוני בר-און: המקום ינחם אותך בתוך שאר אבלי ציון וירושלים ולא תוסיף לדאבה עוד.
רוני בר-און: מי בעד מתן פטור מחובת הנחה לחוק?
רוני בר-און: הצבעה בעד - 9 נגד - 3 נמנע – 1
רוני בר-און: ברוב של 9 כנגד 3, נמנע – 1, אנחנו קובעים שניתן פטור מחובת הנחה לחוק ומאחלים הצלחה במהלך החקיקה.
גדעון סער: יושב-ראש ועדת הכנסת, מאחר שיש לו נגיעה לנושא הנדון, נהג באופן ראוי וביקש ממני למלא את מקומו בישיבה.
גדעון סער: מה שקרה זה שיושב-ראש הכנסת, הבוקר, לנוכח התנגדות של סיעות באופוזיציה להעלות בכלל את הנושא היום, לא רצה לשים את זה על סדר-היום.
גדעון סער: מאחר שכל הסיעות הודיעו, ללא קשר לעמדתן לגוף העניין, שאין להן בעיה שהנושא יעלה היום, הוא החליט להעלות את זה על סדר-היום ולשבץ את זה בסוף סדר-היום, דהיינו אחרי שלושת החוקים שעולים היום בקריאה הראשונה.
גדעון סער: מה שאנחנו נדרשים לעשות זה לאשר מסגרת לדיון.
גדעון סער: היתה לי שיחה קצרצרה עם יושב-ראש סיעת שינוי, ונדברנו שהמתכונת הנכונה היא מתכונת של דיון סיעתי בקבועי זמן שנקבע אותם.
צבי הנדל: מתי זה אמור להתחיל?
גדעון סער: תלוי כמה ידברו בקריאות הראשונות.
גדעון סער: אם ידברו הרבה בקריאות הראשונות - - -
צבי הנדל: אני מעריך שכל קריאה ראשונה תהיה כחצי שעה.
גדעון סער: אם מה שאתה אומר זה נכון, אני מעריך שהדיון יתחיל בשלוש וחצי-ארבע.
חיים אורון: אני חושב שצריך לאפשר דיון אישי.
חיים אורון: היה מקובל שהנושא מתנהל כדיון אישי, הוא באופיו דיון אישי.
חיים אורון: אנחנו יודעים שחלק מהסיעות לא אחידות בעמדתן בנושא הזה.
חיים אורון: אבל אני חושב שראוי לתת לכל חבר כנסת להתבטא, אם הוא רוצה כמובן, ולהביע דעתו על מהלך שנראה מאוד מרשים במיוחד, כאשר רק התקציב של אתמול השתווה לו באיכויותיו.
גדעון סער: האם יש דעות נוספות?
צבי הנדל: אני מצטרף לדבריו של חבר הכנסת אורון.
רשף חן: אני חושב שאם ניתן לכל חבר כנסת שלוש דקות, ואם ידברו 120, זה יוצא שש שעות.
יולי יואל אדלשטיין: שרים לא ידברו, ומי שמעוניין בקיצור הדיון, למשל מפלגת העבודה לצורך העניין, יכולים לא לדבר.
איתן כבל: אני קורבן?
יולי יואל אדלשטיין: סליחה, לא ראיתי שאתה פה.
רשף חן: התוצאה של מה שאתה מציע זה בעצם פגיעה בסיעות הקטנות לטובת הסיעות הגדולות, שיוכלו לדבר יותר.
רשף חן: איפה שאני נמצא זה לא נורא.
רשף חן: אני חושב שאפשר לקבוע מסגרת דיון יותר רחבה מהמתכונת המאוד מזורזת שאנחנו עושים לפעמים - לשמור לפחות על עשר דקות לכל סיעה כקבוע בתקנון.
גדעון סער: זה ייצא יותר זמן, כי יש לך שלוש-עשרה סיעות.
גדעון סער: ברגע שסיעה כמו סיעת רע"ם תתחיל מעשר דקות צפונה - - -
מיכאל רצון: תיתן לסיעת הליכוד אותו זמן שאתה נותן לסיעת רע"ם?
מיכאל רצון: אנחנו שלוש-עשרה מפלגות רק בתוך הליכוד...
רשף חן: מול הטיעון הזה קשה לי לעמוד.
גדעון סער: אני רוצה להסב את תשומת לבכם לשתי נקודות: מה שהיה מקובל בדיונים קודמים שקיימנו כאן, כאשר אני זוכר למשל שמונו השרים לבני, שטרית ועזרא לתפקידיהם - בדרך כלל היינו עושים דיון סיעתי.
גדעון סער: אני רוצה להפנות את תשומת לבם של החברים למועד פתיחת משחק הכדורגל בין נבחרות ישראל וצרפת.
רוני בריזון: זה טיעון מסוכן, כי לראות את זה במזנון זה מאוד מרשים.
גדעון סער: אני מפנה את תשומת לבכם להשלכות שיכולות להיות לכל החלטה שלנו על, מצד אחד, יכולתנו לשמוע את הדוברים, ומצד שני, לראות את השחקנים.
ענבל גבריאלי: כל אחד וסדרי העדיפויות שלו.
גדעון סער: אני לא חושב שיש הבדל קיצוני בזמן, יש אולי הבדל מסוים בזמן, אני הייתי הולך על דיון סיעתי, אבל נשמע את החברים.
צבי הנדל: לכאורה, גם ג'ומס וגם אני מרעים את מצבנו מול המפלגות הגדולות בהצעה שלנו, כי אתה מקבל עשר דקות וגם אני עשר דקות, ואני קטן ואתה גדול.
חיים אורון: בדיון סיעתי הוא מקבל עשרים דקות, או שלושים דקות.
צבי הנדל: בדיון אישי אפשר לעשות משחק בדקות - הגדולות יקבלו שלוש דקות, והקטנות יקבלו ארבע דקות, שלא יהיו פערים אדירים.
גדעון סער: בדיון אישי אתה מגיע ל-3 כפול 120 בתור התחלה.
צבי הנדל: אין 120.
גדעון סער: אתה מתחיל מ-6 נטו, שברוטו יוצא בערך כפול.
גדעון סער: זאת אומרת, אתה מדבר על קבועי זמן מאוד מאוד גדולים, לתוך הלילה.
צבי הנדל: אני מעריך שהברוטו הוא באמת עשר שעות בערך.
גדעון סער: אני לא יודע אם אתה מעריך שזה עוזר או לא עוזר למטרה שלך.
גדעון סער: יכול להיות שאתה נוקט עמדה עניינית ללא קשר לתוצאה.
צבי הנדל: מאחר שבמקרה דיברתי עם שכני למסדרון ממפלגת העבודה, שדעתו הפוכה מדעת סיעתו, ויש עוד כאלה, זאת אומרת, זה לא כל כך צודק שלא יבואו לידי ביטוי.
צבי הנדל: אני חושב שזה מהלך שאני רוצה שיוכלו לדבר.
יולי יואל אדלשטיין: אדוני היושב-ראש, אני מציע לכולנו, גם לאור ההערה שלך החשובה לגבי אירועים מיוחדים במהלך הערב היום, לשקול אמיתית עכשיו ולהבין שיש סבירות גבוהה שדיון אישי יהיה יותר קצר מדיון סיעתי.
יולי יואל אדלשטיין: אני מבין את החישוב שלך של 120 וברוטו, מי כמוני יודע שנטו וברוטו במושגים של דיבורים בכנסת זה דברים שונים, אבל יחד עם זאת, סביר מאוד להניח שרוב מכריע של שרים וסגני שרים לא ידברו בדיון אישי.
גדעון סער: גם אם חצי לא מדברים, יהיו לך 60.
גדעון סער: 60 כפול 3 זה 180 ברוטו, אבל זה בערך כפול שתיים.
חיים אורון: תעשה דיון סיעתי של שעתיים, זה גם כמה שעות.
יולי יואל אדלשטיין: משום מה בתוצאות ההצבעה לא נראה לי שיהיה שינוי קיצוני בין ארבע לשש בערב, אבל בואו נעשה חישוב.
יולי יואל אדלשטיין: הסיעות הקטנות כבר אמרו את עמדתן, כך לפחות שמעתי, הן דורשות עשר דקות.
גדעון סער: הייתי הולך למתכונת של חמש דקות לסיעה, עשר דקות לסיעת העבודה, עשרים דקות לסיעת הליכוד, לדוגמה.
גדעון סער: זו המתכונת שבדרך כלל הולכים בה.
איתן כבל: אפשר לעשות דיון סיעתי בהסכמה מקוצץ, אם רוצים.
יולי יואל אדלשטיין: אם זה חמש דקות, אין ספק שזה יותר קצר.
יולי יואל אדלשטיין: השאלה אם הקטנים מסכימים.
צבי הנדל: דיון סיעתי חמש דקות, זה בלתי אפשרי.
צבי הנדל: מינימום עשר דקות.
גדעון סער: אם אלך לדיון סיעתי של עשר דקות לסיעה, ולסיעת הליכוד עשרים דקות, זה בסדר?
גדעון סער: לכל סיעה יכולים להיות שני דוברים שיכולים לדבר מספיק זמן, ואם לא - יכולים להיות שלושה דוברים.
יולי יואל אדלשטיין: תקבע שלא מפצלים מעבר לזמן מסוים.
איתן כבל: עשר דקות, ושלא יעלה על שלושה דוברים.
גדעון סער: לא כולל את הליכוד שיש לו עשרים דקות.
גדעון סער: אני לא מפצל מעבר לשלוש דקות.
גדעון סער: אני מציע את ההצעה הבאה: יתקיים דיון סיעתי.
גדעון סער: כל סיעה תקבל עשר דקות.
גדעון סער: היא תוכל לפצל את יחידת הזמן שלרשותה ובלבד שלא יהיה דובר שידבר פחות משלוש דקות.
גדעון סער: לסיעת הליכוד יהיו עשרים דקות.
ענבל גבריאלי: מכסימום שישה דוברים לליכוד, ולכל היתר מכסימום שלושה דוברים.
חיים אורון: בשביל לשמוע את מפלגת העבודה אני רוצה לתת להם חמש-עשרה דקות.
גדעון סער: אני לא מציע שתייצג את היושב-ראש שנמצא פה.
איתן כבל: אני אסתפק לומר את דעתי בשלוש דקות.
גדעון סער: אני מעמיד את ההצעה להצבעה.
גדעון סער: הצבעה בעד הצעת היו"ר לקיים דיון סיעתי: 20 דקות לליכוד ו-10 דקות לכל סיעה - 8 נגד - 1 ההצעה נתקבלה.
גדעון סער: בתמיכה של 8 ובהתנגדות של 1, נתקבלה ההחלטה כי יתקיים דיון סיעתי בהודעת הממשלה.
גדעון סער: מסגרת הדיון תהיה כדלקמן: סיעת הליכוד - 20 דקות; לכל יתר הסיעות - 10 דקות לסיעה;
רוני בר-און: אני מתכבד לפתוח את ישיבת ועדת הכנסת, ישיבה מס' 232.
רוני בר-און: ברוך שובכם מן הפגרה.
רוני בר-און: מזל טוב לחבר הכנסת שאול יהלום, יושב-ראש ועדת העבודה, הרווחה והבריאות – שסידר גם עבודה, גם רווחה, ובעיקר בריאות - לנכד החדש שלו.
רוני בר-און: שאול יהלום: תודה רבה, אדוני היושב-ראש.
רוני בר-און: היו"ר רוני בר-און: הרבה נחת.
רוני בר-און: ראשית על סדר-יומנו – קביעת מסגרת דיון להצעות סיעות: שינוי, מפד"ל-איחוד לאומי וש"ס, להביע אי-אמון בממשלה: א.
רוני בר-און: הצעת שינוי: התנהלות הממשלה, המועמד להרכיב את הממשלה יוסף לפיד; ב.
רוני בר-און: מצבם הקשה של השכבות החלשות והנזקקים בעקבות המדיניות הכלכלית, מפד"ל-איחוד לאומי, המועמד זבולון אורלב; ג.
רוני בר-און: המצב הכלכלי-חברתי הקשה הנובע מהתנהלות שגויה של הממשלה ומאישור תקציב חסר חמלה, של ש"ס, המועמד להרכיב את הממשלה הוא חבר הכנסת אלי ישי.
רוני בר-און: בוקר טוב, חברת הכנסת גלאון, ברוך שובך מן הפגרה.
רוני בר-און: זהבה גלאון: שלום, אדוני.
רוני בר-און: אני מניחה שהתייחסתם לעניין העלטה.
רוני בר-און: השאלה אם יש בכך מסר.
רוני בר-און: היו"ר רוני בר-און: התייחסנו, אבל לא רציתי לתת לזה פומבי.
רוני בר-און: שאלתי אם זה חלק מהמשך ההתנכלות של מנגנון הכנסת לוועדת הכנסת.
רוני בר-און: קריאות: - - - היו"ר רוני בר-און:
רוני בר-און: קריאות: - - - היו"ר רוני בר-און: הצעה אחרת – אין.
רוני בר-און: ה צ ב ע ה בעד – רוב נגד – אין נמנעים – אין ההצעה למסגרת דיון משולבת בהצעות להביע אי-אמון בממשלה: 10 דקות לכל מציע, 30 דקות לליכוד, 15 דקות לעבודה, 10 דקות לשינוי ולש"ס, 5 דקות ליתר סיעות הבית, נתקבלה.
רוני בר-און: פה אחד, זוהי אפוא מסגרת הדיון.
רוני בר-און: פניית יושב-ראש סיעת "התחברות", חבר הכנסת אפי איתם, בדבר שינוי שם הסיעה
רוני בר-און: אנחנו עוברים לעניין הבא על סדר-יומנו.
רוני בר-און: ב-21 במרס השנה קיבלנו החלטה, לפיה חבר הכנסת אפי איתם וחבר הכנסת יצחק לוי מבקשים להתפלג מסיעת המפד"ל.
רוני בר-און: הוועדה אישרה את הפילוג הזה וקבעה כי הוא ייכנס לתוקף ביום 4 באפריל 2005.
רוני בר-און: השם הזמני שנבחר אז לסיעה המתפלגת היה "התחברות".
רוני בר-און: הסיעה המתפלגת ביקשה לעצמה את השם "הציונות הדתית המתחדשת".
רוני בר-און: אנחנו הסכמנו – על דעת הסיעה המתפלגת והמפד"ל – כי השם שייקבע לסיעה המתפלגת יהיה השם שיקבע רשם המפלגות.
רוני בר-און: סיכמנו כי אם תוגש השגה לערכאה משפטית על החלטת הרשם, השם שיאושר בבית-המשפט יוסכם על-ידי הצדדים, וגם קבענו כי נכונס לאלתר לצורך קביעת השם מייד לאחר שתונח לפנינו החלטת הרשם.
רוני בר-און: זאת ההחלטה שאישרנו.
רוני בר-און: בין לבין, קיבלתי את מכתבו של חבר הכנסת אפי איתם, מיום 5 במאי 2005, ובמצורף לו אישור תעודת רישום לפי חוק המפלגות, חתום בידי עורך-דין אלישע צידון, רשם המפלגות, כי "מפלגת: "ציונות לאומית דתית מתחדשת" נרשמה ביום כ"ב בניסן תשס"ה, 1 במאי 2005, בפנקס המפלגות, בהתאם לחוק האמור".
רוני בר-און: זה איננו אותו שם, אבל אני לא רואה שום סיבה שבנסיבות המתקיימות אנחנו לא נאשר את השם לסיעה המתפלגת: "ציונות לאומית דתית מתחדשת".
רוני בר-און: אני מוכרח להוסיף שיושב-ראש סיעת המפד"ל, חבר הכנסת זבולון אורלב, אישר לי טלפונית כי אין להם התנגדות – בהמשך לאותה הסכמה – שזה יהיה השם, וכי אין בדעתם לעתור לערכאה שיפוטית כנגד אישור השם הזה.
רוני בר-און: במובן זה, החלטת הרשם והשם שנקבע הופכת להחלטה חלוטה ולא יהיה עליה עוד ערעור והרהור, ונאמנים להחלטתנו הטנטטיבית מחודש מרס 2005, שומה עלינו כעת לאשר את השם הזה.
רוני בר-און: שאול יהלום: אדוני היושב-ראש, אני חושב שמוטל על כל חבר כנסת – ודאי על חברי כנסת שמתיימרים להקים סיעה חדשה – באמת להיות נאמנים להחלטות.
רוני בר-און: כל מה שאמר אדוני היושב-ראש, ואני מרשה לעצמי לומר בשם סיעת המפד"ל, כפי שציטט היושב-ראש – אנחנו מסכימים.
רוני בר-און: אלא מאי?
רוני בר-און: חברי הסיעה עצמם לא נאמנים להחלטה הזאת, אותה סיעה, והם אפילו בערב יום הזיכרון מוציאים הודעות לעיתונות – אחרי שאושר להם השם – והם קוראים לעצמם "סיעת הציונות הדתית".
רוני בר-און: אני מבקש מכאן שזה יהיה ברור שהם עצמם - כיאה להתנהגותו של חבר כנסת וחבר סיעה בכנסת – צריכים להיות נאמנים לשם שהם עצמם מביאים לכאן ומבקשים.
רוני בר-און: דומני שזה מעט מהסמכות השיורית שאיננה מסורה לוועדת הכנסת ונשארת לבית-דין של מעלה.
רוני בר-און: שאול יהלום: אני חושב שזה חלק מההחלטה.
רוני בר-און: אנחנו לא יכולים עכשיו להתחיל לצטט חוקים של אתיקה ולא חוקי מדינה אחרים.
רוני בר-און: חזקה על המחוקקים שהם יעמדו בדרישות שהחוק מחייב אותם, ודאי האתיקה, ואם הם לא יעמדו בדרישות האלה אז חזקה על החברים שלהם – שגם הם מחוקקים – שימצאו את הדרך במקום ובזמן ובטריבונלים הראויים, כדי להעמיד אותם על טעותם.
רוני בר-און: אני מציע אפוא לשנות את שם סיעת "התחברות", כפי שאישרנו ביום 21 במרס 2005, לסיעה בשם: "ציונות לאומית דתית מתחדשת".
רוני בר-און: ה צ ב ע ה בעד – 5 נגד – אין נמנעים – 1 הבקשה בדבר שינוי שם סיעת "התחברות" לסיעה בשם: "ציונות לאומית דתית מתחדשת", נתקבלה.
רוני בר-און: בהימנעות של חבר הכנסת יהלום, פה אחד אנחנו קובעים שזהו שמה של הסיעה החדשה.
רוני בר-און: ארבל אסטרחן: והיא מייצגת את המפלגה, באותו שם.
רוני בר-און: היו"ר רוני בר-און: והיא מייצגת את המפלגה שרשומה באותו שם אצל רשם המפלגות.
רוני בר-און: בהצלחה גדולה.
ענבל גבריאלי: בוקר טוב לכם.
ענבל גבריאלי: אני מתכבדת לפתוח את ישיבת הכנסת ה-236.
ענבל גבריאלי: על סדר היום ערעורים על החלטות היושב ראש.
ענבל גבריאלי: יש בפנינו שני ערעורים, שניהם באותו נושא.
ענבל גבריאלי: נשמע את המציעים המערערים, חבר הכנסת חמי דורון ואבו וילן, שכרגע לא נמצא כאן.
חמי דורון: למעשה, יש שלושה ערעורים, גם של חבר הכנסת בני אלון ואני יודע למה זה לא מופיע כאן, כולם באותו נושא.
חמי דורון: אני יודע בוודאות שהוא ערער.
חמי דורון: הוא דיבר אתי על כך.
חמי דורון: מאחר ולאור הקונסטלציה שנראית כאן, אני לא אבזבז את זמנה של הוועדה.
חמי דורון: אני חושב שהנושא חשוב והוא נמצא בעיתונות, הוא נושא שנמצא על סדר היום הציבורי.
חמי דורון: ראוי היה לדון בזה בדיוק כמו שראוי היה לדון בנושאים דומים בזמנים אחרים.
חמי דורון: כל ההורדה של הנושא, בייחוד לאור הדיון שהתנהל אתמול בנשיאות, הכיוון הזה הוא פשוט משחק פוליטי טהור, בלי שום התייחסות אמיתית לנושא.
חמי דורון: זה המצב.
חמי דורון: אני לא מתכוון לבזבז את הזמן פה.
חמי דורון: מבחינה משפטית אין בעיה להעלות את זה, למרות שלכאורה הדחה אסור לטעון סוביודיצה.
חמי דורון: אסור לדון כי זה עומד להכרעה בפני מערכת משפטית.
חמי דורון: הנושא הזה, בצורה מאוד ברורה, גברתי היועצת המשפטית, אין לו רגליים, אין אחיזה.
עבד-אלמאלכ דהאמשה: הנושא נדון בנשיאות בכובד ראש.
עבד-אלמאלכ דהאמשה: האמת שזה נמצא גם בפני היועץ המשפטי לממשלה.
עבד-אלמאלכ דהאמשה: כל הדברים האלה נשקלו טוב על ידי כל חברי הנשיאות שהיו נוכחים והוכרע בהצבעה, שהנושא הזה לא יעלה כהצעה דחופה.
עבד-אלמאלכ דהאמשה: אני חושב שהחלטת הנשיאות היתה במקומה ולאחר כל כך הרבה מחשבה ושיקול דעת, יש בעיה עם ההיבטים השונים.
עבד-אלמאלכ דהאמשה: אני חושב שזה יכול להיות כשר משפטית, אבל זה נשאר מסריח.
עבד-אלמאלכ דהאמשה: אנחנו סבורים שהנושא הזה לא יעלה על סדר היום של הכנסת כהצעה דחופה, וזו החלטתי.
ענבל גבריאלי: חבר הכנסת סער, בבקשה.
גדעון סער: גברתי היושבת ראש, אני מצטרף לעמדת נציג הנשיאות.
גדעון סער: אני חושב שהיועצת המשפטית שנמצאת אתנו אכן אמרה שאין מניעה משפטית לדון בנושא, אבל היא בהחלט אמרה שיש בעייתיות בנושא מהטעם שהוא מונח לפתחו של היועץ המשפטי לממשלה, שממש בימים אלה צריך לקבל הכרעה ואין צורך, שמליאת הכנסת תשמש פלטפורמה או איזה שהוא מנוף כדי להשפיע או ליצור אווירה מסוימת שהיועץ המשפטי לממשלה יחליט בצורה כזאת או בצורה אחרת.
ענבל גבריאלי: אנחנו נצביע רק על ערעורו של חבר הכנסת דורון.
ענבל גבריאלי: כל החלטה שנקבל כמובן תשליך גם על הערעור הנוסף.
ענבל גבריאלי: הצבעה מי בעד לקבל את הערעור – 1 נגד – 6 נמנעים – אין ברוב תומכים ובמתנגד אחד הוחלט לדחות את הערעור.
ענבל גבריאלי: חבר הכנסת אורון, למען הסר ספק נקיים הצבעה גם על ערעורו של חבר הכנסת וילן.
חמי דורון: אני רוצה לשאול שאלה: היות ולא מדובר בערעור שלי, אני כרגע יכול להצביע, נכון?
ענבל גבריאלי: מי בעד לקבל את ההוראות של חבר הכנסת וילן?
ענבל גבריאלי: בעד – 3 נגד – הרוב נמנעים – אין ברוב קולות הוחלט לדחות את הערעור.
ענבל גבריאלי: הישיבה נעולה.
רוני בר-און: בוקר טוב, אני פותח את ישיבת ועדת הכנסת - ישיבה מס' 235.
רוני בר-און: הוגשו הצעות להביע אי אמון בממשלה, אבל לפי דברי המזכיר ההצעות האלה נמשכו, עקב הימצאו של ראש הממשלה בשליחות מדינית בארצות הברית.